CELEX: 32004R1250
Language: sl
Date: 2004-07-07 00:00:00
Title: Uredba Komisije (ES) št. 1250/2004 z dne 7. julija 2004 o spremembi Uredbe (ES) št. 2808/98 glede mlečnih premij

8.7.2004   
            
            
               SL
            
            
               Uradni list Evropske unije
            
            
               L 237/13
            
         
      UREDBA KOMISIJE (ES) št. 1250/2004
   z dne 7. julija 2004
   o spremembi Uredbe (ES) št. 2808/98 glede mlečnih premij
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi agro-monetarnih dogovorov za evro (1) in zlasti člena 9 Uredbe,
   ob upoštevanju naslednjega:
   
               (1)
            
            
               Uredba Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete in o spremembi Uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (2) med drugim predvideva za mlečno premijo in dodatna plačila premijske dodatke, ki se uporabljajo od 1. januarja 2004.
            
         
               (2)
            
            
               V sledenu stopnjujočega zmanjševanja mlečne premije v mlečnem sektorju. Premije za mlečne proizvode so bile začetno vzpostavljene v skladu z Uredbo Sveta (ES) št. 1255/199 za podporo trga o skupni organizaciji mleka in mlečnih izdelkov (3) in stopnjujočega zmanjševanja podpore trga v mlečnem sektorju. Raven podpore bo letno naraščala vse do leta 2007, v skladu z kompenzacijskim zmanjševanjem podpore trga v mlečnem sektorju, kjerje intervencija vsak 1. julij, in je skladna s prvim dnem mlečnega tržnega leta.
            
         
               (3)
            
            
               Za datum uveljavitve menjalnega tečaja za mlečno premijo je treba postaviti 1. julij leta, v katerem se dodeli pomoč. Zaradi konsistentnosti je treba določiti, da se enak datum uveljavitve menjalnega tečaja uporablja za mlečno premijo in dodatna plačila.
            
         
               (4)
            
            
               Uredbo Komisije (ES) št. 2808/98 z dne 22. decembra 1998 o določitvi podrobnih pravil za uporabo agro-monetarnega sistema za evro v kmetijstvu (4) je treba zato ustrezno spremeniti.
            
         
               (5)
            
            
               Ukrepi, predvideni s to uredbo, so skladni z mnenjem Upravljalnega odbora za neposredna plačila –
            
         SPREJELA NASLEDNJO UREDBO:
   Člen 1
   Členu 4(1) Uredbe (ES) št. 2808/98 se doda naslednji tretji pododstavek:
   
      „Datum uveljavitve za menjalni tečaj, ki se uporablja za mlečno premijo in dodatna plačila, naveden v Poglavju 7 Naslova IV Uredbe Sveta (ES) št. 1782/2003, je 1. julij leta, v katerem je bila pomoč dodeljena.“
   
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. julija 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 349, 24.12.1998, str. 1.
   
      (2)  UL L 270, 21.10.2003, str. 1. Uredba, nazadnje spremenjena z Uredbo (ES) št. 864/2004 (UL L 161, 30.4.2004, str. 48).
   
      (3)  UL L 160, 26.6.1999, str. 48. Uredba, kakor je bila nazadnje spremenjena z uredbo (ES) št. 186/2004 (UL L 29, 3.2.2004, str.6).
   
      (4)  UL L 349, 24.12.1998, str. 36. Uredba, nazadnje spremenjena z Uredbo (ES) št. 2304/2003 (UL L 342, 30.12.2003, str. 6).